Dellingshausen

Dellingshausen (vene: Деллингсгаузен) on baltisaksa aadlisuguvõsa.

Dellingshausenite esindaja tuli Saksimaalt Eestisse 15. sajandi lõpus, kuni 18. sajandi lõpuni olid nad kaupmeheperekond ja linnakodanikud, algul ainult Tallinnas, seejärel Saaremaal. Esimesena tõsteti Dellingshausenite Saaremaa haru esindaja Thomas von Dellingshausen aadlikuks, ta immatrikuleeriti Saaremaa 1786 ja tema poeg Friedrich Adolph von Dellingshausen immatrikuleeriti Eestimaa rüütelkonna aadlimatriklisse 1812. aastal.

Eestimaal kuulusid suguvõsale erinevatel aegadel: Mõisaküla (Moisaküll), Essu (Jess), Andja (Addinal), Toomla (Thomel), Rägavere (Reggafer), Päädeva (Pedua), Kiideva (Kiwidepäh), Seljaküla (Sellenküll), Linnape (Linnapäh), Räsna (Resna), Kalju (Groß Kaljo), Leila (Leilis), Aaspere (Kattentack), Sauste (Sauß), Loobu (Loop), Arbavere (Arbafer), Hõbeda (Höbbet), Vatku (Wattküll), Hulja (Huljel), Undla (Undel), , Pruuna (Tois), Põriki (Porrik), Terakjärve (Annenhof) mõis.

Saaremaal Loode (Lodenhof), Kudjapäe (Kudjapäh), Anijala (Hannijal), Vana-Nõmpa (Alt-Nempa), Liiva-Nõmpa (Neu-Nempa), Tiinuse (Ficht), Pihtla (Pichtendahl), Mõntu (Mento) koos Koltse`ga (Kolz), Pamma (Pamberg), Mäe (Mähemois), Nurme (Nurms), Käesla (Käsel), Laimjala (Laimjall) ja Sootaguse mõis.

Suguvõsa liikmeid
Hans von Dellingshausen (1641–1705), Rootsi sõjaväelane ja riigitegelane (Rootsi wiki: Hans von Dellingshausen)
Thomas Dellingshausen (1678–1731), Kuressaare rae raehärra
Vabahärra Thomas von Dellingshausen (1721–1797), kes sai 1785. aastal Saksa-Rooma vabahärra tiitli; Saaremaa Loode, Kudjapäe, Anijala, Vana-Nõmpa, Liiva-Nõmpa, Tiinuse, Pihtla, Mõntu, Koltse, Pamma ja Mäe mõisnik.
Vabahärra Friedrich Adolph von Dellingshausen (1769−1839), Tiinuse, Sootaguse, Aaspere, Pruuna, Haljala mõisnik, Liivimaa rüütelkonna maanõunik, abielus Karoline von Krusensterniga
Parun Karl Thomas von Dellingshausen, Essu, Hulja, Kruusimäe, Undla mõisa, Räsna, Andja ja Toomla mõisnik
Parun Friedrich Ewald Thomas von Dellingshausen, Venemaa sõjaväelane (ooberstleitnant), Andja, Hulja, Essu ja Undla mõisnik 
Parun Iwan von Dellingshausen (1837–1875), Venemaa sõjaväelane (polkovnik), Andja ja Essu mõisnik
Paruness Julie Therese von Ungern-Sternberg (sünd von Dellingshausen) (1871–), Essu ja Andja mõisnik
Parun Johann Eduard von Dellingshausen (1795–1845), Venemaa sõjaväelane (kindraladjutant ja keiser Nikolai I isiklik adjutant); Aaspere, Sauste, Loobu, Hõbeda ja Vatku mõisnik (Vene wiki: Иван Фёдорович Деллингсгаузен)
Nikolai von Dellingshausen (1827–1896), Eestimaa Rüütelkonna peamees 1868–69, kihelkonnakohtunik, Loobu mõisnik (Saksa wiki: Nikolai Dellingshausen)
Nikolai von Dellingshausen (1861–)
Eduard Julius Alexander von Dellingshausen (1863–1939), Eestimaa Rüütelkonna viimane peamees 1902–18, (vene: Эдуард Николаевич Деллингсгаузен)

Vabahärra Karl Eduard Ludwig von Dellingshausen (1824–1888), Venemaa sõjaväelane (jalaväekindral); Pruuna, Põriki ja Terakjärve mõisnik (Vene wiki: Эдуард Карлович Деллингсгаузен)
Karl Paul Friedrich von Dellingshausen (1857–1915), Pruuna, Põriki ja Terakjärve mõisnik, abielus Helene Luise Josephine (sündinud von Behriga, (1872–)
Vabahärra Friedrich Ewald Thomas von Dellingshausen

Välislingid
Suguvõsa Eestimaa rüütelkonna genealoogilises käsiraamatus 1930  
Suguvõsa Saaremaa rüütelkonna genealoogilises käsiraamatus  
Dellingshausenite aadlivapid Eesti Ajalooarhiivis
Baltlased väärivad “Aasta tegu 2007” nominendi staatust Virumaa Teataja 21.12.2007

Aadlisuguvõsad
 
Saaremaa aadlisuguvõsad
Eestimaa aadlisuguvõsad
Saaremaa matrikliaadel